 Aarẹ tẹlẹri lorilẹede Naijiria, Oloye Oluṣẹgun Ọbasanjọ tun ti ṣe bẹbẹ lonii Aiku niluu Abẹokuta, to si jẹ pe titi di asiko ti a ṣakojọpọ iroyin yi tan ni ẹnu ṣi n ya ọpọ awọn tiṣẹlẹ naa ṣoju wọn, paapaa awọn to gbọ sii.Bo tilẹ jẹ pe ki i ṣe tuntun, ṣugbọn sibẹ, iwa baba naa lo jẹ kayeefi, to si mu ki wọn maa sọ pe loootọ lo bọwọ fun aṣa ati iṣe ilẹ Yoruba.Bẹ o ba gbagbe, Ọbasanjọ dọbalẹ fun Ọọni Ifẹ, Ọba Adeyẹye Ogunwusi lasiko ti wọn ṣẹṣẹ gbe ade le e lori, ita gbangba loju gbogbo aye lo si ti dọbalẹ naa.Nnkan to n ya awọn eeyan lẹnu tun ni bo ṣe jẹ pe Ipebi ni Balogun Owu naa, to tun jẹ Oluwo Ọjẹ niluu Gbagura ti lọọ na gbalaja fun Ọba Saburee Babajide Bakre. 